***Jāņmuižas pirmsskolas izglītības iestādes***

**pašnovērtējuma ziņojums**

|  |  |
| --- | --- |
| 21.09.2022. Jāņmuiža, Priekuļu pagasts, Cēsu novads |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|  Cēsu novada domes priekšsēdētāja vietnieks |   |   |
| (dokumenta saskaņotāja pilns amata nosaukums) |
|   |   |   Atis Egliņš - Eglītis |
| (paraksts) |   | (vārds, uzvārds) |
| Datums skatāms laika zīmogā  |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2021./2022. māc.g. (01.09.2021.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2021./2022.māc.g.(31.05.2022.) |
| Nr. | Licencēšanasdatums |
| Vispārējās pirmsskolas izglītības programma | 010111111 |  | V-8350 | 21.10.2015. | 89 | 92 |
| Speciālās pirmsskolas izglītības programma izglītojamajiem ar valodas traucējumiem | 01015511 |  | V-8351 | 21.10.2015. | 8 | 12 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. dzīvesvietas maiņa – 2 izglītojamie;
		2. vēlme mainīt izglītības iestādi – 3 izglītojamie. Izglītojamajiem tiek piešķirta izglītības iestāde tuvāk dzīvesvietai.
	2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2021./2022. māc.g. (līdz 31.05.2022.) | 1 | Obligātā vakcinācija, tika izbeigtas darba attiecības ar 1 pedagogu. |
|  | Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.) | 3 | Iestādē strādā logopēds, speciālais pedagogs, silto smilšu speciālists. |

1. **Izglītības iestādes darbības pamatmērķi un prioritātes**
	1. Izglītības iestādes misija – ,,Ikvienam bērnam sirds un prāta izglītību”
	2. Izglītības iestādes vīzija par izglītojamo – ,,Mūsdienīga, inovatīva pirmsskolas izglītības iestāde, kurai ir savas nemainīgas tradīcijas, veselīgi un zaļi domājošs kolektīvs, radoši un zinātkāri bērni, un kurā viss notiek līdzsvarā ar dabu.”
	3. Izglītības iestādes vērtības cilvēkcentrētā veidā – cieņa, sadarbība, atbildība.
	4. 2021./2022. mācību gada darba prioritātes un sasniegtie rezultāti:

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Efektīva, uz sadarbību vērsta pedagoģiskā procesa organizēšana iestādē | Kvalitatīvi:1. Daudzveidīga skolotāju sadarbība izglītojamo ikdienas sasniegumu uzlabošanai.2. Izglītojamo caurviju prasmju apguve, īpaši attīstot pilsoniskās līdzdalības mācīšanās prasmes, veidojot bērna vajadzībām un mācību interesēm atbilstošu mācību vidi.3. Sociāli emocionālo prasmju izkopšana, pozitīvu savstarpējo attiecību veidošana.4. Izglītojamo vecāku līdzdalība pedagoģiskajā procesā.Kvantitatīvi:1. Pedagogi regulāri (reizi mēnesī) plāno un organizē mācību procesu sadarbībā ar speciālistiem. 70% pedagogu piedalās savstarpējā mācību procesa vērošanā, sniedz atgriezenisko saiti, popularizē labās prakses piemērus.2. 80% pedagogi grupās kopā ar izglītojamiem izstrādā kārtības noteikumus un visi tos ievēro. Grupās tiek veidota mācību vide, kura izglītojamajam rada piederīgu grupai, iestādei, valstij. Gan izglītojamie, gan darbinieki ikdienas darbā ievēro videi draudzīgu uzvedību - resursu taupīšanu, atkritumu šķirošanu.3. Grupas vide tiek veidota domājot par katra izglītojamā labizjūtu (emociju attēli, spēles, plāns dienai, vieta klusumam un atpūtai).4. Pedagogi izmanto daudzveidīgu, abpusēju informācijas apriti ar vecākiem par izglītojamā mācību sniegumiem un nepieciešamajiem uzlabojumiem. Veicot vecāku aptauju par izglītojamā mācību sniegumiem, var konstatēt, ka 80% izglītojamo vecāki ir apmierināti arizglītības kvalitāti. | 1. *Daļēji sasniegts*, jo ārkārtas situācija valstī neļāva pedagogiem popularizēt labās prakses piemērus klātienē. Pedagogiem jāmācās sniegt kolēģiem jēgpilnu, izglītības kvalitāti uzlabojošu atgriezenisko saiti. SVID analīze noteica turpmākās attīstības vajadzības.2. *Sasniegts*. Grupas mācību vide atbilstoša vecumposmam, kurā tiek saskatītas katra izglītojamā individuālās vajadzības.3. *Sasniegts.* Iestādē tiek domāts par katra izglītojamā labizjūtu, mācot sociāli emocionālās prasmes.4. *Sasniegts.* Tika organizētas daudzveidīgas sadarbības formas gan klātienē, gan tiešsaistē. SVID analīzenoteica turpmākās attīstības vajadzības.Aptaujas rezultāti rāda, ka 90% vecāki ir apmierināti ar izglītības kvalitāti un iestādes piedāvātajiem pakalpojumiem. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Efektīva mācību procesa organizēšana, kura rezultāts ir kvalitatīva izglītojamā sagatavošana pamatizglītības ieguvei | Kvalitatīvi:1. Rotaļnodarbību plānošana un organizēšana, ņemot vērā izglītojamo intereses, notikumus sabiedrībā, norises dabā.2. Atgriezeniskās saites un formatīvās vērtēšanas izmantošana ikdienas mācību darbā, pievēršot uzmanību pašvērtēšanai un savstarpējai vērtēšanai.3. Atbalstoša, uz izglītojamo mācīšanās un attīstības vajadzībām vērsta sadarbība ar vecākiem, nodrošinot regulāru atgriezenisko saiti par izglītojamā sasniegumiem.Kvantitatīvi:1. 100% pedagogi rotaļnodarbībās īsteno mācību saturu atbilstoši tematiskajiem plāniem ar elastīgu pieeju mācību norises organizēšanā.2. Izveidoti visiem saprotami kritēriji mācīšanas kvalitātes vērtēšanai, kas atklājās pedagogu un vadības vērotajās rotaļnodarbībās. Vērojumos atspoguļojas, ka 80% nodarbībās izglītojamie sniedz savstarpēju atgriezenisko saiti un veic pašvērtēšanu (5-6 gadīgo grupās).3. 80% izglītojamo vecāki ir apmierināti ar iestādes darba kvalitāti, iesaistās pasākumos un aktivitātēs. |  |
| Izglītojamo ekoloģiskās apziņas un uzvedības veidošana, rosinot interesi par veselīga, fiziski aktīva dzīvesveida nozīmi, dabas un apkārtnes izzināšanu un pētniecību. | Kvalitatīvi:1. Audzināšanas procesā aktualizē izpratni par veselīgu dzīvesveidu ikdienā, integrējot Ekoskolas gada tēmu “Vide un veselīgs dzīvesveids”.2. Aktīva izglītojamo pētniecība un praktiska darbība apkārtējās dabas izzināšanā, organizējot mācību procesu āra vidē.Kvantitatīvi:1. Ikdienā 100% pedagogi izmanto apkārtni un dabu kā mācību vidi, veidojot izglītojamajiem ieradumus vides saudzēšanā un piedāvājot aktivitātes, kas veicina pētniecību, neatkarīgu izzināšanu un radošumu.2. Izglītojamie praktiskā darbībā iepazīst dabu, patstāvīgi darbojoties un sadarbojoties (eksperimenti, pētījumi, vērojumu kartes u.c.)100% pedagogi organizē mācību procesa norisi āra rotaļnodarbībās, nodrošina savstarpēju pieredzes apmaiņu. |  |

1. **Kritēriju izvērtējums**
	1. Kritērija “Kompetences un sasniegumi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pedagogi ikdienas darbā regulāri veic vērtēšanu, līdz ar to spēj noteikt mācību satura apguves rādītājus un izglītojamo sasniegumus mācību gada noslēgumā. | Plānot un īstenot mācību procesu atbilstoši izglītojamo sasniegumiem un individuālajām vajadzībām, atbalstot mācību darba diferenciāciju.  |
| Iestāde darbojas Ekoskolu programmā, veidojot izglītojamajiem, darbiniekiem un vecākiem vienotu attieksmi, interesi un vērtības par vides un resursu saudzēšanu. Līdz ar to radot vēlmi rīkoties, procesā iesaistot arī apkārtējo sabiedrību, tādējādi veicinot kopējo vides apziņas attīstību. | Aktualizēt audzināšanas procesā izglītojamo izpratni par veselīgu dzīvesveidu ikdienā, integrējot Ekoskolas uzdevumus. |
| Iestādē tiek turētas cieņā latviešu gadskārtu svētku tradīcijas, Latvijas valsts svētki. | Stiprināt izglītības iestādes esošās tradīcijas un ieviest jaunas tradīcijas iestādes dzīvē, organizējot izglītojošus un radošus pasākumus. |

* 1. Kritērija “Vienlīdzība un iekļaušana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Atbalsta komandai ir izstrādāts reglaments, kurā ir noteikts kā rīkoties dažādās problēmsituācijās. Tas palīdz nodrošināt izpratni par pienākumiem un atbildību situāciju risināšanā un atbalsta nodrošināšanā visiem iesaistītajiem. | Sadarbībā ar pašvaldību organizēt kursus un lekcijas par iekļaujošu izglītību, veidojot darbiniekiem un vecākiem vienotu izpratni par katra izglītojamā vajadzību nodrošināšanu. |

* 1. Kritērija “Pieejamība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādē 50% pedagogi ir apguvuši 72 stundu kursus “Kompetenču pieejā balstīts izglītības process, īstenojot speciālās izglītības programmas”, tādējādi pedagogi mācību procesā spēj integrēt bērnus ar īpašām vajadzībām. | Veicināt grupu skolotāju mērķtiecīgu sadarbību ar atbalsta personālu, izglītojamo vajadzību un interešu nodrošināšanai. |
| Iestāde spēj nodrošināt izglītības pieejamību izglītojamajiem ar īslaicīgiem kustību traucējumiem. | Rast cilvēkresursus, lai veiksmīgi un droši iekļautu izglītojamo ar AST mācību procesā un ikdienas darbā.Novērst nelielus fiziskās vides šķēršļus, lai izglītojamie ar kustību traucējumiem un palīglīdzekļiem spētu droši pārvietoties iestādes telpās. |

* 1. Kritērija “Drošība un labklājība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izstrādāti pamatoti un visām pusēm saprotami iekšējās kārtības un drošības noteikumi, kas ir pamats vienotai izpratnei par drošu, labvēlīgu un cieņpilnu vidi. Lielākā daļa darbinieku un izglītojamo izprot savu atbildību, noteikumu nozīmi un nepieciešamību, ievēro tos. To apliecina aptauju rezultāti –gandrīz visi (91% vecāku un 100% pedagogu) aptaujātie iestādes mikroklimatu, fizisko un emocionālo vidi vērtē kā drošu. | Noteikumu izstrādē un atjaunošanā nepieciešams iesaistīt visas mērķgrupas, lai vairāk veicinātu vienotu izpratni par katra atbildību drošas, labvēlīgas un cieņpilnas vides radīšanā.Izstrādāt kvantitatīvos rādītājus, kuri ļaus regulāri sekot un izvērtēt visu iesaistīto izpratni par noteikumu ievērošanu. |
| Fiziskās drošības pārkāpumi tiek ātri identificēti un novērsti (par to arī liecina aptauju rezultāti). | Atbildību par fiziskās vides drošības jautājumiem uzticēt noteiktam izglītības iestādes darbiniekam. |
| Iestādes vērtības, noteikumi un emocionālā audzināšana veiksmīgi un mērķtiecīgi tiekintegrētas ikdienas darbā un saskarsmē, radot vienotu izpratni par šiem jautājumiem un veicinot visu pušu psiholoģisko labizjūtu iestādē un savstarpējā komunikācijā.Izglītības iestāde ir uzsākusi veikt izglītojošo darbu, palīdzot izglītojamiem apgūt un izprast emocionālās drošības jautājumus. | Plānot un realizēt izglītojošā darba pasākumus personālam un vecākiem par emocionālās drošības jautājumiem un atbildību drošas, cieņpilnas un labvēlīgas vides radīšanā. |
| Aktualizējot iestādes vērtības un tradīcijas ikdienas darbā, tiek veidota stipra un vienota kopienas un piederības sajūta. Vecāki atzīst, ka tieši tas ir galvenais arguments, izvēloties pirmsskolu savam bērnam. | Turpināt darbu pie tā, lai izglītības iestādes kopienas sajūta, vērtības un uzvedības kultūra būtu tuva, saprotama un saistoša ne tikai izglītības iestādes darbiniekiem un izglītojamiem, bet arī vecākiem. |

3.5. Kritērija “Infrastruktūra un resursi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iestādē ir noteikts atbildīgais, kurš regulāri izvērtē nepieciešamo resursu nodrošinājumu, papildināšanu, līdz ar to notiek mērķtiecīga resursu plānošana un iegāde.Pedagogiem ir saprotama kārtība, kā pieteikt un pamatot resursu nepieciešamību, tādējādi uzņemoties līdzatbildību par resursu plānošanu iestādē. | Papildināt materiāltehniskos resursus dažādās jomās, atbilstoši mūsdienu vajadzībām. |
| 90 % iestādes pedagogu ir apguvuši profesionālās pilnveides izglītības programmu “Informācijas digitalizācijas un publicēšanas metodes”, līdz ar to mācību procesā ir iespējams integrēt digitālās tehnoloģijas.Grupu pedagogiem ir nodrošināts dators un interneta piekļuve, tādējādi efektīvi izmantojot laiku un resursus digitālo mācību līdzekļu izmantošanā, kā arī dokumentācijas aizpildīšanā. | Pieejamās tehnoloģijas integrēt mācību procesā ar skaidri izvirzītu mērķi, ko šīs tehnoloģijas palīdzēs sasniegt.Iegādāties pārvietojamus digitālos resursus, tādējādi nodrošināt pēc iespējas lielāku iestādes izglītojamo tehnoloģiju apguvi.Sadarboties ar novada izglītības iestādēm par dažādu digitālo resursu izmantošanu. |
|  | Mērķtiecīgi pilnveidot iestādes digitālos resursus, lai tie būtu pieejami un jēgpilni izmantojami izglītojamajiem. |
| Pedagogi piemēro āra rotaļlaukumus un nojumes mācību un audzināšanas procesa īstenošanai āra vidē, īstenojot rotaļnodarbību visas dienas garumā. | Veidot katra darbinieka atbildību par savu darba vietu, informējot iestādes vadību par nepieciešamajiem uzlabojumiem. |

1. **Informācija par lielākajiem īstenotajiem projektiem par 2021./2022. mācību gadā**

Nav attiecināms.

1. **Informācija par institūcijām, ar kurām noslēgti sadarbības līgumi**

Nav attiecināms.

1. **Audzināšanas darba prioritātes trim gadiem un to ieviešana**
	1. Prioritātes
2. Turpināt īstenot iekļaujošo izglītību pedagoģiskajā procesā.
3. Veicināt izglītojamā audzināšanas procesā būtiskāko tikumu un vērtību (atbildība, centība, drosme, godīgums, gudrība, laipnības, līdzcietība, mērenība, savaldība, solidaritāte, taisnīgums, tolerance) izkopšanu, drošības un veselīga dzīvesveida izpratni un pielietošanu ikdienā.
4. Veicināt izglītojamo, viņu vecāku sabiedrisko aktivitāti un līdzdalību vietējās kopienas un valsts dzīvē, vides sakārtošanā un saglabāšanā.
	1. Secinājumi pēc mācību gada izvērtēšanas:

Izvērtējot iepriekšējā mācību gadā sasniegtos rezultātus, var secināt, ka lielāks uzsvars izglītojamajiem audzināšanas procesā tika likts uz grupu un apkārtējās vides kārtības uzturēšanas un uzkopšanas aktivitātēm, kā arī pilsoniskās līdzdalības caurviju prasmju aktualizēšanu, saistībā ar Ekoskolas programmas uzdevumiem. Ņemot vērā noteiktos ierobežojumus valstī, arī šajā mācību gadā tika meklētas daudzveidīgas svētku svinēšanas organizācijas formas.

1. **Citi sasniegumi**
	1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Nav attiecināms.

* 1. Izglītības iestādes galvenie secinājumi par izglītojamo sniegumu ikdienas mācībās.

Pedagogi plāno diferencētu darbu gan ar izglītojamajiem, kuriem ir mācīšanās grūtības, gan ar talantīgajiem bērniem, kuriem piedāvā papildus uzdevumus viņu spēju attīstīšanā (piedalās konkursos un aktivitātēs ārpus iestādes).